CELEX: 32021D1095
Language: el
Date: 2021-07-02 00:00:00
Title: Εκτελεστική απόφαση (ΕΕ) 2021/1095 της Επιτροπής της 2ας Ιουλίου 2021 σχετικά με τον καθορισμό της μεθοδολογίας για την κατανομή του κόστους που σχετίζεται με δανειοληπτικές πράξεις και πράξεις διαχείρισης χρέους στο πλαίσιο του NextGenerationEU

5.7.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 236/75
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2021/1095 ΤΗΣ ΕΠΙΤΡΟΠΗΣ
         της 2ας Ιουλίου 2021
         σχετικά με τον καθορισμό της μεθοδολογίας για την κατανομή του κόστους που σχετίζεται με δανειοληπτικές πράξεις και πράξεις διαχείρισης χρέους στο πλαίσιο του NextGenerationEU
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας,
         Έχοντας υπόψη τον κανονισμό (ΕΕ) 2021/241 του Ευρωπαϊκού Κοινοβουλίου και του Συμβουλίου, της 12ης Φεβρουαρίου 2021, για τη θέσπιση του μηχανισμού ανάκαμψης και ανθεκτικότητας (1), και ιδίως το άρθρο 15 παράγραφος 4,
         Έχοντας υπόψη την απόφαση (ΕΕ, Ευρατόμ) 2020/2053 του Συμβουλίου, της 14ης Δεκεμβρίου 2020, για το σύστημα των ιδίων πόρων της Ευρωπαϊκής Ένωσης και για την κατάργηση της απόφασης 2014/335/ΕΕ, Ευρατόμ (2), και ιδίως το άρθρο 5 παράγραφος 3,
         Εκτιμώντας τα ακόλουθα:
         
                     (1)
                  
                  
                     Στο πλαίσιο της αντιμετώπισης της κρίσης της νόσου COVID-19, εγκρίθηκε η δέσμη μέτρων ανάκαμψης NextGenerationEU (στο εξής: NGEU) με σκοπό τη χρηματοδότηση πρωτοβουλιών για την ανάκαμψη, διευκολύνοντας παράλληλα την πράσινη και ψηφιακή μετάβαση της οικονομίας της Ευρωπαϊκής Ένωσης. Εν προκειμένω, τα προγράμματα NGEU είναι εκείνα που χρηματοδοτούνται βάσει του άρθρου 2 παράγραφος 2 του κανονισμού (ΕΕ) 2020/2094 του Συμβουλίου (3), στον βαθμό που υλοποιούν τα μέτρα που αναφέρονται στο άρθρο 1 παράγραφος 2 του εν λόγω κανονισμού.
                  
               
                     (2)
                  
                  
                     Βάσει του άρθρου 5 παράγραφος 1 της απόφασης (ΕΕ, Ευρατόμ) 2020/2053, η Επιτροπή εξουσιοδοτείται να δανείζεται κεφάλαια από τις κεφαλαιαγορές, εξ ονόματος της Ένωσης, έως 750 000 εκατ. EUR σε τιμές του 2018, εκ των οποίων έως 360 000 εκατ. EUR σε τιμές του 2018 μπορούν να χρησιμοποιηθούν για τη χορήγηση δανείων και έως 390 000 εκατ. EUR σε τιμές του 2018 μπορούν να χρησιμοποιηθούν για δαπάνες.
                  
               
                     (3)
                  
                  
                     Βάσει του άρθρου 5 παράγραφος 2 της απόφασης (ΕΕ, Ευρατόμ) 2020/2053, η αποπληρωμή του κεφαλαίου των δανειακών κεφαλαίων που χρησιμοποιούνται για τις δαπάνες και οι σχετικοί οφειλόμενοι τόκοι βαρύνουν τον γενικό προϋπολογισμό της Ένωσης.
                  
               
                     (4)
                  
                  
                     Σύμφωνα με το άρθρο 15 παράγραφος 3 του κανονισμού (ΕΕ) 2021/241 και το άρθρο 220 παράγραφος 5 στοιχείο ε) του κανονισμού (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου (4), οι δαπάνες που σχετίζονται με τον δανεισμό κεφαλαίων για τα δάνεια που προβλέπονται στον κανονισμό (ΕΕ) 2021/241 βαρύνουν το δικαιούχο κράτος μέλος.
                  
               
                     (5)
                  
                  
                     Με την εφαρμογή της διαφοροποιημένης στρατηγικής χρηματοδότησης της Επιτροπής, για την υλοποίηση δανειοληπτικών πράξεων NGEU και δανειοληπτικών πράξεων διαχείρισης χρέους NGEU, η άντληση κεφαλαίων δεν πραγματοποιείται πλέον για κάθε πράξη χωριστά. Σύμφωνα με το μοντέλο αυτό, οι δαπάνες χρηματοδότησης ήταν σαφώς ταυτοποιήσιμες και συνδέονταν με συγκεκριμένη δανειοληπτική πράξη και οι σχετικές δαπάνες μπορούσαν να μεταφερθούν στον δικαιούχο του δανείου μαζί με τα έσοδα της δανειοληπτικής πράξης. Αντιθέτως, με τη διαφοροποιημένη στρατηγική χρηματοδότησης του NGEU, οι εκταμιεύσεις στο πλαίσιο του NGEU πρόκειται να χρηματοδοτούνται μέσω της προσφυγής σε ενιαία δεξαμενή χρηματοδότησης, αποτελούμενη από βραχυπρόθεσμα και μακροπρόθεσμα χρηματοδοτικά μέσα, από την οποία αντλούνται πόροι όταν χρειάζεται να πραγματοποιηθούν εκταμιεύσεις στους δικαιούχους. Η διαφοροποιημένη στρατηγική χρηματοδότησης εξασφαλίζει τους πλέον ευνοϊκούς όρους κατά τον δανεισμό σημαντικών ποσών κεφαλαίων με διαφορετικές ληκτότητες. Κατά συνέπεια, χρειάζεται προσαρμοσμένη προσέγγιση για τον υπολογισμό και την κατανομή των επιμερισμένων δαπανών που συνδέονται με κάθε εκταμίευση σε δίκαιη, ισότιμη και διαφανή βάση.
                  
               
                     (6)
                  
                  
                     Για να διασφαλιστεί αυτή η δίκαιη, δίκαιη και διαφανής προσέγγιση, η Επιτροπή θα πρέπει να εφαρμόσει κοινή και ενιαία μεθοδολογία για το κόστος, η οποία θα εφαρμόζεται τόσο στις εκταμιεύσεις που σχετίζονται με δάνεια όσο και στις εκταμιεύσεις που αφορούν εξωτερικά έσοδα ειδικού προορισμού βάσει του άρθρου 3 παράγραφος 1 του κανονισμού (ΕΕ) 2020/2094.
                  
               
                     (7)
                  
                  
                     Θα πρέπει να χρησιμοποιηθεί νέα μεθοδολογία για την κατανομή του κόστους, η οποία να διασφαλίζει ότι δεν υπάρχει διεπιδότηση του κόστους από μια κατηγορία δικαιούχων προς άλλη. Το κόστος των δανειοληπτικών πράξεων που αποδίδεται σε δάνεια θα πρέπει να καταλογίζεται εξ ολοκλήρου στα κράτη μέλη που επωφελούνται από δάνεια βάσει του κανονισμού (ΕΕ) 2021/241. Το κόστος των δανειοληπτικών πράξεων που αποδίδεται σε εξωτερικά έσοδα ειδικού προορισμού, βάσει του άρθρου 3 παράγραφος 1 του κανονισμού (ΕΕ) 2020/2094, καταλογίζεται εξ ολοκλήρου στον προϋπολογισμό της Ένωσης, βάσει των πραγματικών δαπανών που πραγματοποιούνται για την άντληση και την εκταμίευση του αντίστοιχου μεριδίου των εισπραχθέντων εσόδων στους διάφορους δικαιούχους. Η μεθοδολογία θα πρέπει να καλύπτει όλες τις δαπάνες που πραγματοποιεί η Επιτροπή για τον δανεισμό στο πλαίσιο του NGEU, συμπεριλαμβανομένων όλων των διοικητικών δαπανών, και να διασφαλίζει τον υπολογισμό των διαφόρων κατηγοριών δαπανών για κάθε εκταμίευση.
                  
               
                     (8)
                  
                  
                     Στο πλαίσιο της εν λόγω μεθοδολογίας υπολογισμού και κατανομής δαπανών, θα πρέπει να γίνεται διάκριση μεταξύ τριών κατηγοριών κόστους. Πρώτον είναι το κόστος χρηματοδότησης, που προκύπτει από τους τόκους και τις λοιπές επιβαρύνσεις που πρέπει να καταβάλλει η Επιτροπή για τα διάφορα μέσα που εκδίδονται με σκοπό τη χρηματοδότηση των εν λόγω εκταμιεύσεων. Δεύτερον είναι το κόστος διαχείρισης ρευστότητας, που είναι το κόστος που προκύπτει από τα ποσά που διακρατούνται προσωρινά σε λογαριασμούς ρευστότητας ως αποθέματα για την κάλυψη των επικείμενων πληρωμών. Τρίτον είναι οι διοικητικές δαπάνες για τη δημιουργία και τη διατήρηση της τεχνικής και επιχειρησιακής ικανότητας για την εφαρμογή διαφοροποιημένης στρατηγικής χρηματοδότησης.
                  
               
                     (9)
                  
                  
                     Ο υπολογισμός του κόστους χρηματοδότησης από δανειοληπτικές πράξεις, που προκύπτει από μακροπρόθεσμες δανειοληπτικές πράξεις, θα πρέπει να προκύπτει από το κόστος που απορρέει από το σύνολο των δανειοληπτικών πράξεων που πραγματοποιήθηκαν κατά τη διάρκεια της εξάμηνης χρονικής περιόδου εντός της οποίας, κατά κανόνα, εμπίπτει η ημερομηνία εκταμίευσης. Η τμηματοποίηση σε εξάμηνες περιόδους δικαιολογείται από την ανάγκη να εξασφαλιστεί ότι το κόστος χρηματοδότησης που καταλογίζεται στην εκταμίευση συνδέεται στενά με τα επικρατούντα επιτόκια στην αγορά κατά τον χρόνο πραγματοποίησής του, και δεν βασίζεται στο κόστος χρηματοδότησης που προκύπτει σε κάποια απομακρυσμένη χρονική περίοδο. Με τον τρόπο αυτόν, τα χρηματοδοτικά μέσα, και το συναφές κόστος, κατανέμονται στα σχετικά τμήματα. Το ακριβές σύνολο (δεξαμενή) χρηματοδοτικών μέσων καθορίζεται μόνο κατά το κλείσιμο του εξαμηνιαίου χρονικού τμήματος. Αυτό αναμένεται να επιτρέπει την εφαρμογή του ίδιου κόστους χρηματοδότησης σε κάθε ταυτόχρονη εκταμίευση που αποδίδεται στο ίδιο χρονικό τμήμα και αναμένεται να εξασφαλίζει δίκαιη, ισότιμη και διαφανή προσέγγιση ιδίως μεταξύ των κρατών μελών. Τα κράτη μέλη και ο προϋπολογισμός της ΕΕ για τα εξωτερικά έσοδα ειδικού προορισμού βάσει του άρθρου 3 παράγραφος 1 του κανονισμού (ΕΕ) 2020/2094 θα πρέπει να καταβάλλουν το αντίστοιχο μερίδιό τους. Με τον τρόπο αυτόν αποφεύγεται ο αυθαίρετος ή τυχαίος χαρακτήρας που χαρακτήριζε το παραδοσιακό αλληλοδιάδοχο σύστημα («back-to-back»), όπου το κόστος για κάθε συγκεκριμένο δικαιούχο ήταν οι όροι που μπορούσαν να επιτευχθούν τη συγκεκριμένη ημέρα κατά την οποία πραγματοποιούνταν ο δανεισμός. Εκτός από το πρώτο χρονικό τμήμα, το οποίο πρόκειται να καλύπτει την περίοδο από την 1η Ιουνίου 2021 έως την 31η Δεκεμβρίου 2021, κάθε χρονικό τμήμα θα πρέπει να καλύπτει περίοδο έξι μηνών, αρχής γενομένης από την 1η Ιανουαρίου ή την 1η Ιουλίου. Η τελευταία ενεργή περίοδος χρονικού τμήματος θα πρέπει να λήξει την 31η Δεκεμβρίου 2026, με αποτέλεσμα έντεκα χρονικά τμήματα. Τα χρονικά τμήματα θα πρέπει να παύσουν να υφίστανται μόλις επιτευχθεί η πλήρης αποπληρωμή των χρηματοδοτούμενων εκταμιεύσεων.
                  
               
                     (10)
                  
                  
                     Ενώ τα επιτόκια που θα εφαρμόζονται στους δικαιούχους των δανείων θα είναι σταθερά, θα πραγματοποιείται περιοδικός και οριακός εκ νέου υπολογισμός των επιτοκίων, όταν χρειάζεται να αντικατασταθούν τα μέσα της δεξαμενής χρηματοδότησης που λήγουν. Η Επιτροπή θα αναπτύξει την ικανότητά της να χρησιμοποιεί παράγωγα, όπως οι συμφωνίες ανταλλαγής, για τη διαχείριση τυχόν υπολειπόμενου κινδύνου επιτοκίου, και να παρέχει στα κράτη μέλη τη δυνατότητα επιλογής δανείων σταθερού επιτοκίου. Το κόστος αυτής της διευκόλυνσης σταθερού επιτοκίου θα πρέπει να βαρύνει εξ ολοκλήρου και αποκλειστικά τα κράτη μέλη που κάνουν χρήση αυτής της δυνατότητας.
                  
               
                     (11)
                  
                  
                     Τα ποσά των εκταμιεύσεων σε ένα χρονικό τμήμα θα πρέπει να ισούνται με το ποσό των μακροπρόθεσμων χρηματοδοτικών μέσων που αποδίδονται σε αυτό το χρονικό τμήμα. Στις περισσότερες περιπτώσεις, η εκταμίευση των εσόδων θα πραγματοποιείται και θα αποδίδεται στο ίδιο χρονικό τμήμα με την έκδοση των μακροπρόθεσμων χρηματοδοτικών μέσων που χρησιμοποιούνται για την άντληση των εσόδων. Ωστόσο, απρόβλεπτες καθυστερήσεις κατά τις εκταμιεύσεις μπορεί να οδηγήσουν σε καταστάσεις όπου έχουν συγκεντρωθεί τα έσοδα από τη μακροπρόθεσμη χρηματοδότηση, αλλά δεν μπορούν να εκταμιευθούν όπως είχε αρχικά προγραμματιστεί. Στην περίπτωση αυτή, η εκταμίευση μπορεί να καθυστερήσει και να πραγματοποιηθεί κατά την περίοδο του επόμενου χρονικού τμήματος. Πάντως, εάν τα κεφάλαια για τις συγκεκριμένες ανάγκες χρηματοδότησης έχουν ήδη συγκεντρωθεί και αποδοθεί στο προηγούμενο χρονικό τμήμα, δεν μπορούν να χρησιμοποιηθούν για άλλες ανάγκες σε αυτό το χρονικό τμήμα. Υπό αυτές τις συνθήκες, θα πρέπει να είναι δυνατή η κατανομή των σχετικών εκταμιεύσεων στο χρονικό τμήμα στο οποίο έχουν αποδοθεί τα χρηματοδοτικά μέσα. Θα πρέπει, επίσης, να είναι δυνατή η κατανομή των μακροπρόθεσμων χρηματοδοτικών μέσων του επόμενου χρονικού τμήματος στο προηγούμενο χρονικό τμήμα, σε περίπτωση που το ποσό των μακροπρόθεσμων χρηματοδοτικών μέσων του εν λόγω χρονικού τμήματος δεν επαρκεί για την κάλυψη του ποσού των εκταμιεύσεων.
                  
               
                     (12)
                  
                  
                     Η Επιτροπή θα χρειαστεί επίσης να προβλέπει, κατά το προηγούμενο χρονικό τμήμα, τις ανάγκες εκταμίευσης που προκύπτουν στα αρχικά στάδια του επόμενου χρονικού τμήματος. Προκειμένου να αντιμετωπιστούν αυτές οι καταστάσεις και να διασφαλιστεί ότι η Επιτροπή διαθέτει τους πόρους με ευνοϊκούς όρους για τις εκταμιεύσεις που πραγματοποιούνται κοντά στο χρονικό σημείο μετάβασης μεταξύ των χρονικών τμημάτων, η Επιτροπή θα πρέπει να έχει τη δυνατότητα να αποδίδει τα μακροπρόθεσμα χρηματοδοτικά μέσα στο επόμενο χρονικό τμήμα.
                  
               
                     (13)
                  
                  
                     Η ικανότητα διαχείρισης της ρευστότητας των πράξεων χρηματοδότησης μέσω της πρόσβασης σε βραχυπρόθεσμο δανεισμό και της διατήρησης προληπτικών ταμειακών διαθεσίμων αποτελεί κεντρικό και καθοριστικό στοιχείο της διαφοροποιημένης στρατηγικής χρηματοδότησης. Αυτή η διαχείριση της ρευστότητας θα παράσχει στην Επιτροπή τη δυνατότητα να ανταποκριθεί σε όλες τις ανάγκες πληρωμών και να προσαρμόσει την έκδοση στις συνθήκες της αγοράς. Η ικανότητα αυτή έχει ως αποτέλεσμα την άντληση εσόδων μέσω της έκδοσης βραχυπρόθεσμων τίτλων, και τη διατήρηση ορισμένων εσόδων σε προσωρινή βάση σε λογαριασμό ρευστότητας, προκειμένου να διασφαλίζεται η ικανότητα πραγματοποίησης όλων των πληρωμών σε πρώτη ζήτηση. Η παρούσα απόφαση θα πρέπει να καθορίσει τη βάση για τον υπολογισμό των εν λόγω δαπανών ρευστότητας και την επιβολή τους σε δίκαιη και ισότιμη βάση σε όλους τους σχετικούς δικαιούχους των εσόδων κατά τη διάρκεια του εκάστοτε έτους.
                  
               
                     (14)
                  
                  
                     Οι μεγαλύτερες ανάγκες εκταμίευσης από το ποσό των μακροπρόθεσμων χρηματοδοτικών μέσων που κατανέμονται στο αντίστοιχο χρονικό τμήμα, ή πληρωμές τόκων, μπορεί να οδηγήσουν σε έλλειμμα ρευστότητας ενός χρονικού τμήματος. Ανάγκες εκταμίευσης χαμηλότερες από το ποσό των μακροπρόθεσμων χρηματοδοτικών μέσων που αποδίδονται στο αντίστοιχο χρονικό τμήμα, ή πληρωμές εξόφλησης που εισπράττει το NGEU σε σχέση με τις εκκρεμείς εκταμιεύσεις που κατανέμονται στο τμήμα, μπορεί να οδηγήσουν σε πλεόνασμα ρευστότητας. Η αντιστάθμιση αυτών των πλεονασμάτων ή ελλειμμάτων ρευστότητας αποτελεί αναπόφευκτη απαίτηση για την εφαρμογή της στρατηγικής χρηματοδότησης του NGEU. Το κόστος αυτό δεν θα πρέπει να βαρύνει τα αντίστοιχα χρονικά τμήματα, αλλά θα πρέπει να απομονώνεται και να αποτελεί αντικείμενο διαχείρισης στο πλαίσιο χωριστού κόστους διαχείρισης ρευστότητας. Είναι αναγκαίο να καθιερωθεί μηχανισμός για τον διαχωρισμό του κόστους που προκύπτει από ελλείμματα ή πλεονάσματα ρευστότητας, ώστε να μπορεί να απορροφηθεί από το ευρύτερο πρόγραμμα χρηματοδότησης με τη μορφή κόστους διαχείρισης ρευστότητας. Η Επιτροπή θα πρέπει να χρησιμοποιεί το τμήμα διαχείρισης ρευστότητας για να ισοσταθμίζει τυχόν θετικά ή αρνητικά ταμειακά υπόλοιπα στα χρονικά τμήματα με το συνολικό ποσό των εκταμιεύσεων.
                  
               
                     (15)
                  
                  
                     Η εφαρμογή της διαφοροποιημένης στρατηγικής χρηματοδότησης προϋποθέτει την απόκτηση νέων ικανοτήτων που απαιτούνται για την εξασφάλιση της πλέον συμφέρουσας πρόσβασης στις κεφαλαιαγορές και τη διασφάλιση της διατήρησης των υποδομών αυτών με συνεχή και αποτελεσματικό τρόπο. Αυτό περιλαμβάνει το κόστος που απαιτείται για τη διατήρηση λογαριασμών ρευστότητας, για την απόκτηση ικανότητας διεξαγωγής δημοπρασιών για γραμμάτια της ΕΕ και ομόλογα, καθώς και για την εφαρμογή νέων εσωτερικών ικανοτήτων επεξεργασίας δεδομένων. Οι δαπάνες αυτές που προκύπτουν άμεσα από την υλοποίηση των δανειοληπτικών πράξεων και πράξεων εκταμίευσης στο πλαίσιο του NGEU θα πρέπει να αντιμετωπίζονται ως γενικά έξοδα, στο πλαίσιο των οποίων γίνεται διάκριση των δαπανών που σχετίζονται με τη σύσταση και τη διατήρηση της δανειοληπτικής υποδομής και της υποδομής πληρωμών του NGEU. Οι δαπάνες αυτές θα πρέπει να αποτυπώνονται στο κόστος υπηρεσιών για γενικά διοικητικά έξοδα.
                  
               
                     (16)
                  
                  
                     Στο κόστος υπηρεσιών για τα γενικά διοικητικά έξοδα συνδυάζονται όλες οι διοικητικές δαπάνες που προκύπτουν άμεσα κατά την υλοποίηση του NGEU. Οι δαπάνες αυτές θα πρέπει να πραγματοποιούνται είτε ως κόστος σύστασης, σε σχέση με εφάπαξ δαπάνες για τη δημιουργία ορισμένων επιχειρησιακών ικανοτήτων, είτε ως επαναλαμβανόμενες δαπάνες που αποτελούν αναπόφευκτες δαπάνες οι οποίες καταλογίζονται άμεσα σε πράξεις του NGEU και πραγματοποιούνται συν τω χρόνω.
                  
               
                     (17)
                  
                  
                     Ενώ οι επαναλαμβανόμενες δαπάνες αναμένεται να αποτελούν το κύριο μέρος των τακτικών ετήσιων δαπανών που καταλογίζονται στις εκταμιεύσεις οι οποίες πραγματοποιούνται σε ένα δεδομένο έτος, το κόστος σύστασης θα πρέπει να καταλογίζεται ως εφάπαξ χρέωση.
                  
               
                     (18)
                  
                  
                     Οι διοικητικές δαπάνες που περιλαμβάνονται στο κόστος υπηρεσιών για τα γενικά διοικητικά έξοδα θα πρέπει να περιορίζονται σε κλειστό κατάλογο δαπανών, συνδεόμενων άμεσα με το NGEU. Το συνολικό κόστος υπηρεσιών για τα γενικά διοικητικά έξοδα αντιπροσωπεύει πολύ περιορισμένο μερίδιο του συνολικού κόστους των πράξεων στο πλαίσιο του NGEU. Η Επιτροπή θα διεξαγάγει κατάλληλες διαβουλεύσεις, μεταξύ άλλων με εμπειρογνώμονες των κρατών μελών, πριν από την επέκταση του καταλόγου των διοικητικών δαπανών, σε περίπτωση που προκύψει δικαιολογημένη ανάγκη στο μέλλον. Η διαβούλευση αυτή θα πραγματοποιείται επίσης πριν από την τροποποίηση άλλων πτυχών της εν λόγω μεθοδολογίας που θα επηρεάσουν το κόστος που βαρύνει τον προϋπολογισμό της Ένωσης ή τα κράτη μέλη.
                  
               
                     (19)
                  
                  
                     Η διαδικασία εκ των υστέρων τιμολόγησης θα πρέπει να σχεδιαστεί έτσι ώστε να διασφαλίζεται η ανάκτηση των δαπανών από το 2022 και μέχρι τη στιγμή που δεν δημιουργούνται πλέον δαπάνες από δανειοληπτικές πράξεις και πράξεις διαχείρισης χρέους στο πλαίσιο του NGEU.
                  
               
                     (20)
                  
                  
                     Η Επιτροπή θα πρέπει να εκδίδει ειδοποίηση επιβεβαίωσης για κάθε εκταμίευση, είτε πρόκειται για εξωτερικά έσοδα ειδικού προορισμού, βάσει του άρθρου 3 παράγραφος 1 του κανονισμού (ΕΕ) 2020/2094, είτε για δάνεια που χορηγούνται στα κράτη μέλη, βάσει του κανονισμού (ΕΕ) 2021/241 («δάνεια ΜΑΑ»).
                  
               
                     (21)
                  
                  
                     Τα δάνεια βάσει του κανονισμού (ΕΕ) 2021/241 θα πρέπει να υλοποιούνται με τους συνήθεις χρηματοδοτικούς όρους (διάρκεια ληκτότητας και χρονοδιάγραμμα εξόφλησης) για κάθε εκταμίευση προς τα κράτη μέλη. Όσον αφορά τις εκταμιεύσεις για εξωτερικά έσοδα ειδικού προορισμού βάσει του άρθρου 3 παράγραφος 1 του κανονισμού (ΕΕ) 2020/2094, η ειδοποίηση επιβεβαίωσης θα πρέπει να αποτελεί το κύριο υποστηρικτικό στοιχείο για τον καθορισμό των εν λόγω δημοσιονομικών όρων για τον προϋπολογισμό της ΕΕ. Η ειδοποίηση επιβεβαίωσης θα πρέπει να καθορίζει την αίτηση επιστροφής δαπανών με βάση τους χρηματοδοτικούς όρους της. Οι όροι αυτοί θα πρέπει να περιλαμβάνουν την ημερομηνία εκταμίευσης, το ποσό της χρηματοδοτικής στήριξης, την ημερομηνία καταβολής του κόστους χρηματοδότησης των εξωτερικών εσόδων ειδικού προορισμού βάσει του άρθρου 3 παράγραφος 1 του κανονισμού (ΕΕ) 2020/2094.
                  
               
                     (22)
                  
                  
                     Οι κατάλληλες αναφορές στις δανειακές συμβάσεις που θα συνάπτουν τα κράτη μέλη θα διευκρινίζουν ότι το κόστος των εκταμιεύσεων προσδιορίζεται με την εφαρμογή της μεθοδολογίας που καθορίζεται στην παρούσα απόφαση.
                  
               
                     (23)
                  
                  
                     Η μεθοδολογία κατανομής του κόστους καθορίζει τη μέθοδο υπολογισμού του κόστους δανεισμού που βαρύνει τόσο τον προϋπολογισμό, σύμφωνα με το άρθρο 5 παράγραφος 2 πρώτο εδάφιο της απόφασης (ΕΕ, Ευρατόμ) 2020/2053, όσο και τα κράτη μέλη, σύμφωνα με το άρθρο 15 παράγραφος 3 του κανονισμού (ΕΕ) 2021/241. Κατά συνέπεια, συνιστά ρύθμιση για τη διαχείριση των δανειοληπτικών και δανειοδοτικών πράξεων κατά την έννοια του άρθρου 5 παράγραφος 3 της απόφασης (ΕΕ, Ευρατόμ) 2020/2053 και του άρθρου 15 παράγραφος 4 του κανονισμού (ΕΕ) 2021/241.
                  
               
                     (24)
                  
                  
                     Προκειμένου να διασφαλιστεί η ομοιόμορφη κατανομή του κόστους στο πλαίσιο της δέσμης μέτρων ανάκαμψης NGEU, η παρούσα απόφαση θα πρέπει να εφαρμοστεί από την 1η Ιουνίου 2021. Δεδομένου ότι η παρούσα απόφαση θα πρέπει να εφαρμόζεται σε δανειοληπτικές πράξεις και εκταμιεύσεις στο πλαίσιο του προγράμματος NGEU που πραγματοποιήθηκαν πριν από την έναρξη ισχύος της, θα πρέπει να αρχίσει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης. Η εφαρμογή της παρούσας απόφασης στα δάνεια βάσει του κανονισμού (ΕΕ) 2021/241 με τα κράτη μέλη θα πρέπει να πραγματοποιείται κατά την έναρξη ισχύος των σχετικών δανειακών συμβάσεων,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         ΤΜΗΜΑ 1
         
            ΑΝΤΙΚΕΙΜΕΝΟ, ΟΡΙΣΜΟΙ ΚΑΙ ΓΕΝΙΚΟΙ ΚΑΝΟΝΕΣ
         
         
            Άρθρο 1
            Αντικείμενο και κατευθυντήριες αρχές
            
               1.   Η παρούσα απόφαση καθορίζει ενιαία και ενοποιημένη μεθοδολογία για την κατανομή του κόστους χρηματοδότησης, διαχείρισης ρευστότητας και υπηρεσιών για γενικά διοικητικά έξοδα, που προκύπτει από δανειοληπτικές πράξεις και πράξεις διαχείρισης χρέους οι οποίες διενεργούνται στο πλαίσιο των προγραμμάτων που χρηματοδοτούνται βάσει του άρθρου 2 παράγραφος 2 του κανονισμού (ΕΕ) 2020/2094, στον βαθμό που υλοποιούν τα μέτρα που αναφέρονται στο άρθρο 1 παράγραφος 2 του εν λόγω κανονισμού.
            
            
               2.   Η εφαρμογή της μεθοδολογίας κατανομής του κόστους διέπεται από τις αρχές της δικαιοσύνης και της ίσης μεταχείρισης, διασφαλίζοντας ότι οι δαπάνες κατανέμονται με βάση το σχετικό μερίδιο της ληφθείσας στήριξης.
            
         
         
            Άρθρο 2
            Ορισμοί
            Για τους σκοπούς της παρούσας απόφασης, ισχύουν οι ακόλουθοι ορισμοί:
            
                        1)
                     
                     
                        «χρηματοδοτικά μέσα»: ομόλογα, γραμμάτια, εμπορικά χρεόγραφα, έντοκα γραμμάτια ή άλλες κατάλληλες βραχυπρόθεσμες και/ή μακροπρόθεσμες χρηματοπιστωτικές πράξεις που εκδίδονται στο πλαίσιο της διαφοροποιημένης στρατηγικής χρηματοδότησης της Επιτροπής για την υλοποίηση πράξεων δανειοληψίας και διαχείρισης χρέους NGEU·
                     
                  
                        2)
                     
                     
                        «δανειακή σύμβαση ΜΑΑ»: σύμβαση μεταξύ της Επιτροπής και κράτους μέλους σύμφωνα με το άρθρο 15 παράγραφος 2 του κανονισμού (ΕΕ) 2021/241·
                     
                  
                        3)
                     
                     
                        «εκταμίευση»: κάθε εκταμίευση σε κράτος μέλος βάσει δανειακής σύμβασης ΜΑΑ, βάσει του άρθρου 2 παράγραφος 2 στοιχείο β) του κανονισμού (ΕΕ) 2020/2094, ή ως εξωτερικά έσοδα ειδικού προορισμού, βάσει του άρθρου 3 παράγραφος 1 του κανονισμού (ΕΕ) 2020/2094·
                     
                  
                        4)
                     
                     
                        «περίοδος επιτοκίου»: περίοδος δώδεκα (12) μηνών, ή άλλη ανάλογη περίοδος που μπορεί να προσδιορίζεται στην ειδοποίηση επιβεβαίωσης, η οποία αρχίζει κατά την ημερομηνία εκταμίευσης ή την προηγούμενη ημερομηνία καταβολής τόκων·
                     
                  
                        5)
                     
                     
                        «διαχείριση ρευστότητας»: διαχείριση των ταμειακών ροών που σχετίζονται με τα χρηματοδοτικά μέσα και τις εκταμιεύσεις·
                     
                  
                        6)
                     
                     
                        «δανειοληπτικές πράξεις NGEU»: πράξεις στις αγορές, ιδίως εκδόσεις τίτλων χρέους, για τον δανεισμό ποσού έως 750 000 εκατ. EUR σε τιμές του 2018, σύμφωνα με το άρθρο 5 παράγραφος 1 της απόφασης (ΕΕ, Ευρατόμ) 2020/2053, συμπεριλαμβανομένης της αναχρηματοδότησης του δανεισμού·
                     
                  
                        7)
                     
                     
                        «πράξεις διαχείρισης χρέους NGEU»: πράξεις της αγοράς που σχετίζονται με το χρέος που προκύπτει από τις δανειοληπτικές πράξεις NGEU με σκοπό τη βελτιστοποίηση της διάρθρωσης του εκκρεμούς χρέους και τον μετριασμό του κινδύνου επιτοκίου, του κινδύνου ρευστότητας και άλλων χρηματοοικονομικών κινδύνων·
                     
                  
                        8)
                     
                     
                        «βραχυπρόθεσμο χρηματοδοτικό μέσο»: η χρηματοδότηση από δανειοληπτικές πράξεις NGEU διάρκειας το πολύ ενός έτους·
                     
                  
                        9)
                     
                     
                        «μακροπρόθεσμο χρηματοδοτικό μέσο»: η χρηματοδότηση από δανειοληπτικές πράξεις NGEU διάρκειας μεγαλύτερης του ενός έτους.
                     
                  
         ΤΜΗΜΑ 2
         
            ΤΜΗΜΑΤΑ ΚΑΙ ΥΠΟΛΟΓΙΣΜΟΣ ΤΟΥ ΚΟΣΤΟΥΣ
         
         
            Άρθρο 3
            Χρονικά τμήματα
            
               1.   Ένα χρονικό τμήμα είναι ενεργό για περίοδο έξι μηνών, που αρχίζει την 1η Ιανουαρίου ή την 1η Ιουλίου. Ωστόσο, το πρώτο χρονικό τμήμα καλύπτει την περίοδο από την 1η Ιουνίου 2021 έως την 31η Δεκεμβρίου 2021. Η τελευταία περίοδος δραστηριοτήτων χρονικού τμήματος λήγει την 31η Δεκεμβρίου 2026.
            
            
               2.   Το χρονικό τμήμα αποτελείται από τις εκταμιεύσεις που πραγματοποιούνται κατά τη διάρκεια της ενεργού περιόδου του και τα σχετικά χρηματοδοτικά μέσα που κατανέμονται σε αυτό. Κάθε εκταμίευση αποδίδεται στο χρονικό τμήμα που είναι ενεργό κατά την ημερομηνία της εν λόγω εκταμίευσης.
               Κατά παρέκκλιση από το πρώτο εδάφιο, σε περίπτωση που το ποσό των εσόδων από τα μακροπρόθεσμα χρηματοδοτικά μέσα που αποδίδονται στο προηγούμενο χρονικό τμήμα υπερβαίνει το ποσό των εκταμιεύσεων που αποδίδονται στο εν λόγω προηγούμενο τμήμα σύμφωνα με το πρώτο εδάφιο, οι εκταμιεύσεις κατανέμονται στο εν λόγω προηγούμενο χρονικό τμήμα έως ότου το συνολικό ποσό των εκταμιεύσεων αυτού του προηγούμενου τμήματος ανέλθει στο ποσό των εσόδων από το μακροπρόθεσμο χρηματοδοτικό μέσο που έχει αποδοθεί σε αυτό.
            
            
               3.   Τα μακροπρόθεσμα χρηματοδοτικά μέσα, πλην εκείνων που αναφέρονται στην παράγραφο 4, αποδίδονται στο χρονικό τμήμα που είναι ενεργό κατά τον χρόνο σύναψης της δανειοληπτικής πράξης NGEU που τα παράγει.
               Κατά παρέκκλιση από το πρώτο εδάφιο:
               
                           α)
                        
                        
                           τα χρηματοδοτικά μέσα που συγκεντρώνονται με σκοπό τη χρηματοδότηση εκταμίευσης στο επόμενο χρονικό τμήμα μπορούν να αποδοθούν στο εν λόγω χρονικό τμήμα·
                        
                     
                           β)
                        
                        
                           σε περίπτωση που το ποσό των εκταμιεύσεων στο τέλος του ενεργού χρονικού τμήματος υπερβαίνει το ποσό των εσόδων από τα μακροπρόθεσμα χρηματοδοτικά μέσα, τα μακροπρόθεσμα χρηματοδοτικά μέσα που προκύπτουν από τις δανειοληπτικές πράξεις NGEU που ολοκληρώνονται μετά τη λήξη της ενεργού περιόδου του χρονικού τμήματος αποδίδονται στο εν λόγω χρονικό τμήμα, έως ότου το ποσό των εσόδων από τα μακροπρόθεσμα χρηματοδοτικά μέσα ανέλθει στο ποσό των εκταμιεύσεων του εν λόγω χρονικού τμήματος.
                        
                     
            
               4.   Τα μακροπρόθεσμα χρηματοδοτικά μέσα που αντικαθιστούν τα μακροπρόθεσμα χρηματοδοτικά μέσα που λήγουν αποδίδονται στο ίδιο χρονικό τμήμα.
            
         
         
            Άρθρο 4
            Τμήμα διαχείρισης ρευστότητας
            
               1.   Το τμήμα διαχείρισης ρευστότητας ισχύει έως ότου αποπληρωθούν πλήρως τα κεφάλαια που αναφέρονται στο άρθρο 5 παράγραφος 1 της απόφασης (ΕΕ, Ευρατόμ) 2020/2053.
            
            
               2.   Το τμήμα διαχείρισης ρευστότητας αποτελείται από βραχυπρόθεσμα χρηματοδοτικά μέσα.
            
         
         
            Άρθρο 5
            Υπολογισμός του κόστους
            Το κόστος χρηματοδότησης, το κόστος διαχείρισης ρευστότητας και το κόστος υπηρεσιών για γενικά διοικητικά έξοδα υπολογίζονται σύμφωνα με το παράρτημα της παρούσας απόφασης.
         
         ΤΜΗΜΑ 3
         
            ΤΙΜΟΛΟΓΗΣΗ
         
         
            Άρθρο 6
            Ειδοποίηση επιβεβαίωσης
            
               1.   Όσον αφορά κάθε εκταμίευση, η Επιτροπή εκδίδει ειδοποίηση επιβεβαίωσης στην οποία καθορίζονται οι όροι της αίτησης επιστροφής δαπανών.
            
            
               2.   Η ειδοποίηση επιβεβαίωσης καθορίζει τους όρους πληρωμής του κόστους χρηματοδότησης και της αποπληρωμής του κεφαλαίου σε σχέση με κάθε εκταμίευση.
            
            
               3.   Η ειδοποίηση επιβεβαίωσης που αναφέρεται στην παράγραφο 1 περιέχει ιδίως τα ακόλουθα στοιχεία:
               
                           α)
                        
                        
                           το ποσό της εκταμίευσης·
                        
                     
                           β)
                        
                        
                           τη ληκτότητα·
                        
                     
                           γ)
                        
                        
                           το χρονοδιάγραμμα εξόφλησης·
                        
                     
                           δ)
                        
                        
                           τον καταλογισμό της εκταμίευσης σε χρονικό τμήμα·
                        
                     
                           ε)
                        
                        
                           την περίοδο των τόκων και την ενδεδειγμένη ημερομηνία πληρωμής του κόστους χρηματοδότησης.
                        
                     
            
               4.   Η ειδοποίηση επιβεβαίωσης για τα δάνεια περιλαμβάνει επίσης πρόσθετα στοιχεία που αναφέρονται στις δανειακές συμβάσεις ΜΑΑ.
            
         
         
            Άρθρο 7
            Τιμολόγηση του κόστους χρηματοδότησης
            Η Επιτροπή τιμολογεί το κόστος χρηματοδότησης στο τέλος της περιόδου επιτοκίου που αναφέρεται στο άρθρο 2 παράγραφος 4. Όσον αφορά τις εκταμιεύσεις ως εξωτερικά έσοδα ειδικού προορισμού σύμφωνα με το άρθρο 3 παράγραφος 1 του κανονισμού (ΕΕ) 2020/2094, τα τιμολόγια μπορούν να ομαδοποιούνται ανά τρίμηνο του ημερολογιακού έτους.
         
         
            Άρθρο 8
            Τιμολόγηση του κόστους διαχείρισης ρευστότητας
            Η Επιτροπή τιμολογεί το κόστος διαχείρισης ρευστότητας στην αρχή κάθε ημερολογιακού έτους για τις δαπάνες που πραγματοποιήθηκαν κατά το προηγούμενο ημερολογιακό έτος.
         
         
            Άρθρο 9
            Τιμολόγηση του κόστους υπηρεσιών για γενικά διοικητικά έξοδα
            Η Επιτροπή τιμολογεί στα κράτη μέλη που λαμβάνουν δάνεια ΜΑΑ το κόστος υπηρεσιών για τα γενικά διοικητικά έξοδα που προέκυψαν κατά τη διάρκεια του προηγούμενου ημερολογιακού έτους.
         
         ΤΜΗΜΑ 4
         
            ΤΕΛΙΚΕΣ ΔΙΑΤΑΞΕΙΣ
         
         
            Άρθρο 10
            Έναρξη ισχύος και εφαρμογή
            Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Ιουνίου 2021.
         
         
            Βρυξέλλες, 2 Ιουλίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 57 της 18.2.2021, σ. 17.
         
            (2)  ΕΕ L 424 της 15.12.2020, σ. 1.
         
            (3)  Κανονισμός (ΕΕ) 2020/2094 του Συμβουλίου, της 14ης Δεκεμβρίου, 2020 σχετικά με τη θέσπιση Μέσου Ανάκαμψης της Ευρωπαϊκής Ένωσης για τη στήριξη της ανάκαμψης μετά την κρίση της νόσου COVID-19 (ΕΕ L 433I της 22.12.2020, σ. 23).
         
            (4)  Κανονισμός (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012, ΕΕ L 193 της 30.7.2018, σ. 1.
      
      
         
            ΠΑΡΑΡΤΗΜΑ
            1.   Υπολογισμός του κόστους χρηματοδότησης
            
            Το κόστος χρηματοδότησης (CoF) υπολογίζεται σύμφωνα με τα ακόλουθα βήματα:
            
                         
                     
                     
                        Βήμα 1: Υπολογισμός του ημερήσιου συνολικού κόστους ενός επιμέρους χρηματοδοτικού μέσου σε ένα χρονικό τμήμα ή στο τμήμα διαχείρισης ρευστότητας
                        Τα ημερήσια δεδουλευμένα έξοδα υπολογίζονται ως εξής:
                        
                                     
                                 
                                 
                                    
                                       
                                 
                              Για κάθε χρηματοδοτικό μέσο, το agio/disagio κατανέμεται γραμμικά καθ’ όλη τη διάρκεια ζωής του μέσου:
                        
                                     
                                 
                                 
                                    
                                       
                                 
                              
                           όπου Τιμή έκδοσης = Συνολική τιμή (συμπεριλαμβανομένων των τραπεζικών προμηθειών)
                        
                        Για κάθε χρηματοδοτικό μέσο, το ημερήσιο συνολικό κόστος υπολογίζεται ως εξής:
                        
                                     
                                 
                                 
                                    
                                       
                                 
                              
                  
                         
                     
                     
                        Βήμα 2: Υπολογισμός του ημερήσιου συνολικού κόστους χρηματοδότησης
                        Για κάθε χρονικό τμήμα (TC1-TC11), το ημερήσιο συνολικό κόστος για το τμήμα πριν από την ισοστάθμιση των υπολοίπων ρευστότητας είναι το άθροισμα όλων των ημερήσιων συνολικών δαπανών κάθε χρηματοδοτικού μέσου που αποδίδεται στο χρονικό τμήμα:
                        
                                     
                                 
                                 
                                    
                                       
                                 
                              Για το τμήμα διαχείρισης ρευστότητας (LMC), το ημερήσιο κόστος χρηματοδότησης είναι:
                        
                           
                     
                  
                         
                     
                     
                        Βήμα 3: Υπολογισμός του ημερήσιου υπολοίπου ρευστότητας στα χρονικά τμήματα
                        Το επίπεδο του ημερήσιου υπολοίπου ρευστότητας σε ένα χρονικό τμήμα υπολογίζεται σε καθημερινή βάση ως εξής:
                        
                                     
                                 
                                 
                                    
                                       
                                 
                              
                  
                         
                     
                     
                        Βήμα 4: Υπολογισμός του ημερήσιου κόστους του μεριδίου των χρηματοδοτικών μέσων ως πλεονάσματος ρευστότητας ενός χρονικού τμήματος
                        Το ημερήσιο κόστος χρηματοδότησης που σχετίζεται με το μερίδιο των χρηματοδοτικών μέσων με θετικό αποτέλεσμα του βήματος 3 («πλεόνασμα ρευστότητας») υπολογίζεται ως εξής:
                        
                                     
                                 
                                 
                                    
                                       
                                 
                              
                  
                         
                     
                     
                        Βήμα 5: Υπολογισμός του κόστους χρηματοδότησης ενός χρονικού τμήματος και του κόστους του τμήματος διαχείρισης ρευστότητας σε περίπτωση χρονικού τμήματος με πλεόνασμα ρευστότητας
                        Το πλεόνασμα ρευστότητας μεταφέρεται από το αντίστοιχο χρονικό τμήμα στο τμήμα διαχείρισης ρευστότητας.
                        Το κόστος χρηματοδότησης αυτού του χρονικού τμήματος από το οποίο μεταφέρεται το πλεόνασμα ρευστότητας υπολογίζεται ως εξής:
                        
                                     
                                 
                                 
                                    
                                       
                                 
                              Το κόστος του τμήματος διαχείρισης ρευστότητας το οποίο λαμβάνει το πλεόνασμα ρευστότητας υπολογίζεται ως εξής:
                        
                           
                     
                  
                         
                     
                     
                        Βήμα 6: Υπολογισμός του κόστους χρηματοδότησης του χρονικού τμήματος με έλλειμμα ρευστότητας
                        Το αρνητικό αποτέλεσμα του βήματος 3 («έλλειμμα ρευστότητας») σε ένα χρονικό τμήμα ισοσταθμίζεται με τη μεταφορά ρευστότητας από το τμήμα διαχείρισης ρευστότητας στο ημερήσιο κόστος χρηματοδότησης (βήμα 5).
                        
                           
                        
                                     
                                 
                                 
                                    Βήμα 7: Υπολογισμός του ημερήσιου κόστους χρηματοδότησης μιας εκταμίευσης
                                 
                              Το ημερήσιο κόστος χρηματοδότησης της εκταμίευσης είναι το γινόμενο του ημερήσιου κόστους χρηματοδότησης του τμήματος μετά την ισοστάθμιση επί το σχετικό μερίδιο της εκταμίευσης σε σχέση με το χρονικό τμήμα στο οποίο κατανέμεται.
                        
                           
                     
                  2.   Υπολογισμός του κόστους διαχείρισης ρευστότητας
            
            Το κόστος διαχείρισης ρευστότητας (LIQM) υπολογίζεται ανά τρίμηνο του ημερολογιακού έτους ως εξής:
            
               
            Κατά παρέκκλιση από το πρώτο εδάφιο, το κόστος διαχείρισης ρευστότητας κατά την περίοδο από την 1η Ιουνίου 2021 έως την 31η Δεκεμβρίου 2021 υπολογίζεται για ολόκληρη την περίοδο ως εξής:
            
               
            Το LIQM ανά τρίμηνο αποδίδεται σε κάθε εκταμίευση ως εξής:
            
                         
                     
                     
                        
                           
                     
                  3.   Υπολογισμός του κόστους υπηρεσιών για γενικά διοικητικά έξοδα
            
            Το κόστος υπηρεσιών για τα γενικά διοικητικά έξοδα περιλαμβάνει τις επαναλαμβανόμενες διοικητικές δαπάνες και το κόστος σύστασης για τα δάνεια ΜΑΑ.
            3.1.   Υπολογισμός των επαναλαμβανόμενων διοικητικών δαπανών
            
            Οι επαναλαμβανόμενες διοικητικές δαπάνες περιλαμβάνουν όλες τις δαπάνες στις οποίες υποβάλλεται η Επιτροπή κατά την εκτέλεση των δανειοληπτικών πράξεων και των πράξεων διαχείρισης χρέους του NGEU, οι οποίες περιλαμβάνουν τα ακόλουθα είδη:
            
                        α)
                     
                     
                        νομικές αμοιβές, συμπεριλαμβανομένων των αμοιβών για νομικές γνωμοδοτήσεις·
                     
                  
                        β)
                     
                     
                        επαναλαμβανόμενες δαπάνες διαχείρισης λογαριασμών·
                     
                  
                        γ)
                     
                     
                        δαπάνες εξωτερικού ελέγχου
                     
                  
                        δ)
                     
                     
                        τέλη συντήρησης του χώρου δημοπρασιών
                     
                  
                        ε)
                     
                     
                        τέλη των οργανισμών αξιολόγησης πιστοληπτικής ικανότητας·
                     
                  
                        στ)
                     
                     
                        τέλη εισαγωγής στο χρηματιστήριο, φόρων, καταχώρισης, δημοσίευσης και διακανονισμού·
                     
                  
                        ζ)
                     
                     
                        τέλη πληροφορικής·
                     
                  
                        η)
                     
                     
                        δαπάνες σχετικές με έρευνα αγοράς.
                     
                  Στον βαθμό που οι δαπάνες αυτές είναι κοινές για τις δανειοληπτικές πράξεις του NGEU που εκτελούνται στο πλαίσιο άλλων προγραμμάτων χρηματοδοτικής συνδρομής, οι δαπάνες που περιλαμβάνονται στον υπολογισμό υπολογίζονται ως το αναλογικό μερίδιο που αποδίδεται στις δανειοληπτικές πράξεις του NGEU και στις πράξεις διαχείρισης χρέους του NGEU κατά το αντίστοιχο ημερολογιακό έτος. Οι δαπάνες αυτές δεν οφείλονται όσον αφορά τα δάνεια ΜΑΑ για το έτος 2021.
            Οι επαναλαμβανόμενες διοικητικές δαπάνες υπολογίζονται ως εξής:
            
                         
                     
                     
                        
                           
                     
                  Οι επαναλαμβανόμενες διοικητικές δαπάνες κατανέμονται ως εξής:
            
               
            3.2.   Υπολογισμός και κατανομή του κόστους σύστασης
            
            Το κόστος σύστασης περιλαμβάνει όλες τις δαπάνες στις οποίες υποβάλλεται η Επιτροπή κατά τη διενέργεια των δανειοληπτικών πράξεων και των πράξεων διαχείρισης χρέους του NGEU ή ως τεχνική βοήθεια σε σχέση με τις εν λόγω πράξεις, συμπεριλαμβανομένων των δαπανών που σχετίζονται με:
            
                        α)
                     
                     
                        την κατάρτιση λογαριασμών του NGEU·
                     
                  
                        β)
                     
                     
                        τη δημιουργία χώρου δημοπρασιών·
                     
                  
                        γ)
                     
                     
                        τη δημιουργία εργαλείου διαχείρισης επενδυτών·
                     
                  
                        δ)
                     
                     
                        άλλες δαπάνες πληροφορικής·
                     
                  
                        ε)
                     
                     
                        την έρευνα αγοράς·
                     
                  
                        στ)
                     
                     
                        αμοιβές συμβούλων.
                     
                  Το κόστος σύστασης ανά δικαιούχο δανείων ΜΑΑ υπολογίζεται σύμφωνα με τα ακόλουθα βήματα:
            
                        i.
                     
                     
                        Το κόστος σύστασης για τα δάνεια ΜΑΑ υπολογίζεται ως εξής:
                        
                                     
                                 
                                 
                                    
                                       
                                 
                              
                  
                        ii.
                     
                     
                        Το κόστος σύστασης για δάνεια ΜΑΑ κατανέμεται για τα έτη 2021, 2022 και 2023 σε κάθε κράτος μέλος που έχει υπογράψει δανειακή σύμβαση ΜΑΑ, κατά το έτος της υπογραφής της, ως εξής:
                        
                                     
                                 
                                 
                                    
                                       
                                 
                              
                  
                        iii.
                     
                     
                        Από την 1η Ιανουαρίου 2024, το τυχόν μη κατανεμηθέν κόστος σύστασης υπολογίζεται ως εξής:
                        
                                     
                                 
                                 
                                    
                                       
                                 
                              
                  Kατανέμεται ως πρόσθετο κόστος σύστασης σε εκταμιεύσεις προς τα κράτη μέλη στο πλαίσιο δανειακής σύμβασης ΜΑΑ ως εξής:
            
               
            3.3.   Υπολογισμός του κόστους υπηρεσιών ανά δικαιούχο
            
            
               
            4.   Γλωσσάριο αρκτικόλεξων
            
            
                        ACCημερησίως
                        
                     
                     
                        Έξοδα δεδουλευμένων τόκων κάθε χρηματοδοτικού μέσου κατανεμημένα ανά ημέρα
                     
                  
                        ADMIN CoSΕτήσιες
                        
                     
                     
                        άθροισμα διοικητικών δαπανών κατά τη διάρκεια του ημερολογιακού έτους
                     
                  
                        agio/disagioημερησίως
                        
                     
                     
                        agio ή disagio (διαφορά επί το πλείστον ή το έλαττον) με βάση τη συνολική τιμή έκδοσης, με κατανομή ανά ημέρα
                     
                  
                        Δικαιούχος
                     
                     
                        Κράτη μέλη που λαμβάνουν εκταμίευση για δάνεια ΜΑΑ και ο προϋπολογισμός της Ένωσης που λαμβάνει εκταμίευση ως εξωτερικά έσοδα ειδικού προορισμού σύμφωνα με το άρθρο 3 παράγραφος 1 του κανονισμού (ΕΕ) 2020/2094
                     
                  
                        CoF ατομικής αξίωσης σε TC(x)
                     
                     
                        CoF αξίωσης στο χρονικό τμήμα X
                     
                  
                        CoFημερησίως ανά μέσο
                        
                     
                     
                        CoF ανά ημέρα και ανά χρηματοδοτικό μέσο
                     
                  
                        CoFημερησίωςLMCμετά την ισοστάθμιση
                        
                     
                     
                        CoF ανά ημέρα για το LMC μετά την ισοστάθμιση
                     
                  
                        CoFημερησίωςLMCπρο ισοστάθμισης
                        
                     
                     
                        CoF ανά ημέρα για το LMC πριν από την ισοστάθμιση
                     
                  
                        CoFημερησίωςTC(έλλειμμα)μετά την ισοστάθμιση
                        
                     
                     
                        CoF ανά ημέρα μετά την ισοστάθμιση για τα τμήματα με αρχικό έλλειμμα ρευστότητας
                     
                  
                        CoFημερησίωςTC(πλεόνασμα)μετά την ισοστάθμιση
                        
                     
                     
                        CoF ανά ημέρα μετά την ισοστάθμιση για τα τμήματα με αρχικό πλεόνασμα ρευστότητας
                     
                  
                        CoFημερησίωςTC(x)προ ισοστάθμισης
                        
                     
                     
                        CoF ανά ημέρα πριν από την ισοστάθμιση του τμήματος X
                     
                  
                        CoFημερησίωςΠλεόνασμα ρευστότηταςTC(πλεόνασμα)
                        
                     
                     
                        CoF ανά ημέρα που σχετίζεται με το πλεόνασμα ρευστότητας στο χρονικό τμήμα
                     
                  
                        CoFημερησίωςΜεταφορά ρευστότητας από LMC
                        
                     
                     
                        CoF ανά ημέρα που σχετίζεται με τη ρευστότητα που μεταφέρεται στο LMC
                     
                  
                        Τοκομερίδιο
                     
                     
                        Τόκοι που καταβάλλονται από τον εκδότη επί του ομολόγου
                     
                  
                        ΡευστότηταTC(x)
                        
                     
                     
                        Ποσό ρευστότητας στο χρονικό τμήμα X
                     
                  
                        LMC
                     
                     
                        Τμήμα διαχείρισης ρευστότητας
                     
                  
                        LIQMτρίμηνο
                        
                     
                     
                        Κόστος διαχείρισης ρευστότητας σε ένα τρίμηνο
                     
                  
                        ονομαστικό
                     
                     
                        Ονομαστικό ποσό
                     
                  
                        RoI των διακρατήσεων ρευστότηταςτρίμηνο
                        
                     
                     
                        Απόδοση επένδυσης των διακρατήσεων ρευστότητας σε ένα τρίμηνο
                     
                  
                        TC(x)
                     
                     
                        Συνολικό άθροισμα απαιτήσεων και ρευστότητας του χρονικού τμήματος X